పోలీసు విచారణలో దిలీప్ వ్యంగ్య సమాధానాలు
Highlights
మళయాల నటి భావన కిడ్నాప్ కేసులో ఆరోపణలు ఎదుర్కొంటున్న దిలీప్
గత కొన్నాళ్లుగా పోలీసుల విచారణ ఎదుర్కొన్న దిలీప్
విచారణలో తనకు ఎలాంటి సంబంధం లేదని వాదించిన దీలిప్
మలయాళ నటి భావన కిడ్నాప్ కేసులో ప్రధాన నిందితుడిగా ఆరోపణలు ఎదుర్కొంటున్నారు మళయాస స్టార్ హీరో దిలీప్.  ఆమెపై దాడి చేయించాడనే అభియోగాలతో దాదాపు రెండు నెలల పాటు జైల్లో గడిపాడు దిలీప్. వ్యక్తిగత కక్షతో నటిని ఈ హీరో కిడ్నాప్ చేయించాడని, పల్సర్ సునీ అనే వ్యక్తికి ఈ కాంట్రాక్ట్ ఇచ్చాడని, భారీ స్థాయిలో డబ్బులు ముట్టచెప్పుతూ ఆమెపై దాడి చేయించాడని పోలీసులు కేసు నమోదు చేశారు. అందుకు సంబంధించి ఆధారాలు ఉన్నాయని కోర్టుకు వివరించి.. దాదాపు రెండు నెలల పాటు దిలీప్ ను కస్టడీలోకి తీసుకున్నారు. విచారించారు. ఈ కేసుకు సంబంధించి పోలీసులు కీలక ఆధారాలు సంపాదించినట్టుగా ఇన్నాళ్లూ వార్తలు వచ్చాయి.
అయితే ఇటీవల దిలీప్ కు బెయిల్ లభించింది. సుదీర్ఘ కస్టడీ తర్వాత దిలీప్ కు ఊరట లభించింది. ప్రస్తుతం ఈ హీరో బయటే ఉన్నాడు. ఈ కేసు విషయంలో ఇప్పుడు సప్లిమెంటరీ చార్జిషీట్ ను దాఖలు చేసే యత్నంలో ఉన్నారట దర్యాప్తు అధికారులు. ఈ కేసుపై దర్యాప్తుకు ప్రభుత్వం ప్రత్యేక సిట్ ను ఏర్పాటు చేసిన సంగతి తెలిసిందే. దిలీప్ ను ఈ కేసులో ఏ1 గా చేర్చడానికి సిట్ తగిన ఆధారాలను సంపాదించే యత్నంలో ఉందని సమాచారం.
అయితే నటిపై దాడి సమయంలో తను అనారోగ్యంతో బాధపడుతూ చికిత్స చేయించుకుంటున్నాను అనేది దిలీప్ వాదనగా తెలుస్తోంది. ఈ మేరకు అతడు పోలీసులకు పలు సాక్షాధారాలను సమర్పించాడట. ఈ ఏడాది ఫిబ్రవరి 14 నుంచి 18 వరకూ తను ఒక ఆసుపత్రిలో చికిత్స తీసుకున్నానని దిలీప్ అంటున్నాడు. సరిగా ఆ రోజుల మధ్యనే నటిపై దాడి జరిగింది.
తను ఆ పని చేయించలేదు అనేది దిలీప్ వాదన. విచారణలో ఇదే విషయాన్ని చెప్పాడట. పోలీసులు రకరకాలుగా ప్రశ్నలు అడిగినా దిలీస్ దేనికీ సూటిగా సమాధానం ఇవ్వలేదని తెలుస్తోంది. పలు ప్రశ్నలకు వ్యంగ్యంగా సమాధానం ఇచ్చాడట ఈ హీరో. దాడి జరిగిందని చెబుతున్న సమయంలో తను ఆసుపత్రిలో చికిత్స తీసుకుంటున్నాను అనే వాదనను పదే పదే చేశాడట దిలీప్. అందుకు సాక్ష్యంగా డాక్టర్ సర్టిఫికెట్లను చూపించాడట. అయితే దిలీప్ ఆసుపత్రిలో చేరలేదని.. కేవలం ఆసుపత్రికి వచ్చి చికిత్స తీసుకుని తిరిగి వెళ్లిపోయాడని వైద్యుల నివేదికలు తెలుపుతున్నాయి. ఆ నాలుగు రోజుల్లో రోజుకు రెండు గంటల పాటు మాత్రమే దిలీప్ ఆసుపత్రిలో ఉన్నాడట.. మిగతా సమయంలో ఇంటి దగ్గరకే వైద్యసిబ్బంది వెళ్లి చికిత్సను అందించినట్టుగా తెలుస్తోంది.
Last Updated 25, Mar 2018, 11:55 PM IST